Enare (innsjø)

Enarehttps://www.sprakradet.no/sprakhjelp/Skriverad/navn-pa-steder-og-personer/Geografiske_namn/utanlandske-stadnamn-aa/#e (svensk: Enare träskhttps://kaino.kotus.fi/svenskaortnamn/?a=find&qfind=Enare+träsk; finsk: Inarijärvi; enaresamisk: Aanaarjävri; nordsamisk: Anárjávri; skoltesamisk: Aanarjäuʹrr) er en innsjø nord for polarsirkelen i Enare kommune i finsk Lappland. Innsjøen er den største innsjøen i Sápmi og den tredje største i Finland med et areal på  km². Den er normalt islagt fra november til juni.

Høyden på sjøen varierer mellom 117 og 119 moh. ettersom vannstanden reguleres av det russiske Kaitakoski kraftverk ved starten av Pasvikelva. Enare har utløp mot nord til Barentshavet, via Pasvikelva til Varangerfjorden.

Enare er en grunn innsjø, med en gjennomsnittlig dybde på kun 14,3 meter, mens den største dybden er på 92 meter. Innsjøen har  øyer, hvorav de mest kjente er Hautuumaasaari («Gravstedsøya») og Ukonkivi («Gubbesteinen»). Gamle offerplasser er funnet på disse to øyene.

 Tilløp 
Enares største tilløp er de to elvene Juutuanjoki, som munner ut i innsjøen ved Enare tettsted, og Ivalojoki, som munner ut ved Ivalo. Mange andre innsjøer i området har avløp til Enare.  Den største av disse er Mutusjärvi nordvest for tettstedet Enare.  Andre er bl.a. Nitsijärvi, Paadarjärvi og Vuontisjärvi.Saariselkä: Pohjois-Lapin kalavedet (på finsk)

 Fiske 
Enare er en meget fiskerik innsjø.  Blant de mange fiskeslag som finnes i sjøen, er ørret, røye, sik, lagesild, harr m.fl. Reeska er en dvergart av sik, hvis økologiske nisje opptas av lagesild i sjøer lengre sør.

Lagesild, saimenlaks og kanadarøye hører ikke til de opprinnelige fiskeartene i Enare, men er blitt satt ut i sjøen av mennesker.Ut i naturen: Vätsärin luonto (på finska)    Bestanden av lagesild økte kraftig på 1970-tallet, og flere fiskere tok da opp lån for anskaffelse av fiskeutrustning. Lagesildbestanden kollapset imidlertid på mindre enn ti år.

 Referanser 

Eksterne lenker
 Uppslagsverket Finland, Enare träsk
 Statens miljöförvaltning, Finnish lakes larger than 40 square kilometers (engelsk)

Kategori:Innsjøer i Enare kommune
Kategori:Pasvikvassdraget